**Проект**

**Наредба за изменение и допълнение на Наредба № № 1 от 7.11.2006 г. за условията и реда за издаване и пускане в употреба на пощенски марки, на пощенски продукти и на специални пощенски печати и за изваждане от употреба на пощенски марки**

*(обн., ДВ, бр. 93 от 2006 г., изм. и доп., бр. 11 и 2012 г.,* *бр. 37* *от 2016 г.,* *бр. 64* *от 2019 г., бр. 103 от 2020 г).*

**§ 1.** В чл. 2 се правят следните изменения и допълнения:

**1.** В ал. 4:

а)в основния текст думата „един“ се заменя с „три“;

б)в т. 4 след думата „кратни“ се добавя „само“, а след думата „идентичност“ се добавя „или да отразяват кръгли годишни, кратни само на числото 25 от основаването на национални и международни организации, институции и събития от национална и международна значимост“;

в)в т. 6 след думите „България и Европа“ се поставя запетая, съюзът „и“ се заличава, а след думите „България и светът“ се добавя „„Фауна“, „Космос“, „Спорт“ и др.“;

г)т. 9 се отменя.

**2.** Създава се нова ал. 5:

„(5) Ежегодно, в срок до 31 май, на интернет страницата на Министерството на транспорта и съобщенията се публикува съобщение, че започва подготовката на Годишния тематичен план за издаване на пощенски марки, на пощенски продукти и на специални пощенски печати за следващата година. Съобщението съдържа покана към заинтересованите страни да изпращат предложения за теми, които да бъдат включени в Плана. Срокът за изпращане на предложения е 31 август.“.

**3.** Досегашните ал. 5 и 6 стават ал. 6 и 7.

**4.** Досегашната ал. 7 става ал. 8 и в нея след думата „в блок“ се поставя запетая и се добавя „в блок-лист, в карнетка“.

**5.** Досегашната ал. 8 става ал. 9 и в нея след думите „начинът на“ се добавя „технологично“, след думата „изданията“ се добавя „(вид на печат – офсет/дигитален, вид на хартията, вид на перфорацията, размер на листата - малки или големи и съдържанието на марките в тях)“, а цифрата „7“ се заменя с цифрата „8“.

**§ 2.** В чл. 3 се правят следните изменения и допълнения:

**1.** Създава се нова ал. 2:

„(2) Точната дата за пускане в употреба на изданията се определя със заповед на министъра на транспорта и съобщенията. Информацията за пускането в употреба на изданията се предоставя по реда на чл. 19.“.

**2.** Досегашната ал. 2 става ал. 3.

**3.** Досегашната ал. 3 става ал. 4 и в нея думите ал. 2, т. 2“ се заменят с „ал. 3, т. 2“.

**4.** Досегашната ал. 4 става ал. 5 и в нея:

а) в т. 1 думите „2 месеца преди предвидената дата за пускане в употреба“ се заменят с „1 месец след утвърждаването на Годишния тематичен план от министъра на транспорта и съобщенията“;

б) в т. 2 думите „до 5 работни дни за пощенски марки и до 10 работни дни за пощенски“ се заменят с „до 10 дни за пощенските марки и пощенските“;

**5.** Досегашната ал. 5 става ал. 6.

**§ 3.** В чл. 4 след думата „съобщенията“ се поставя запетая и се добавя „която се публикува на страницата на Министерството на транспорта и съобщенията в интернет“.

**§ 4.** В чл. 7 ал. 5 след думите Съюз на българските филателисти се поставя запетая думите „и други организации и институции, дейността на които“ се заменят с „организации и институции и дейци, чиято дейност“.

**§ 5.** В чл. 9:

**1.** Създава се нова ал. 2:

„(2) По решение на Специализирания експертен съвет по маркоиздаване, авторите на издание могат да бъдат определяни и чрез организиране на конкурси за изработка на пощенско-филателни издания. Обявата за конкурса се публикува на интернет страницата на Министерството на транспорта и съобщенията. Победителят в конкурса се определя от Специализирания експертен съвет по маркоиздаване“.

**2.** Досегашните ал. 2 и 3 стават ал. 3 и 4.

**3.** Досегашната ал. 4 става ал. 5 и в нея, в т. 2 думите „ал. 3“ се заменят с „ал. 4“.

**4.** Досегашната ал. 5 става ал. 6.

**§ 6.** Член 11 се изменя така:

**„Чл. 11.** (1) Утвърдените проекти на пощенски марки и на пощенски продукти, заедно с техническия носител се предават за отпечатване от служители от Министерството на транспорта и съобщенията на пощенския оператор със задължение за извършване на универсалната пощенска услуга с приемно-предавателен протокол и възлагателно писмо, подписано от министъра на транспорта и съобщенията или от упълномощено от него лице.

 (2) Във възлагателното писмо по ал. 1 се определят темата на изданието, вид на изданието, размер на марката/марките, вид на перфорация, техника на отпечатване, вид на хартията, номинална стойност на марката/марките, тираж на марката/марките и срокът за отпечатване.

(3) Допълнителни тиражи на пощенски марки с променлив тираж се отпечатват по предложение на пощенския оператор със задължение за извършване на универсалната пощенска услуга за негова сметка. В края на всяко тримесечие пощенският оператор със задължение за извършване на универсалната пощенска услуга предоставя на министъра на транспорта и съобщенията справка за отпечатаните допълнителни тиражи.

(4) При отпечатването на допълнителните тиражи не се разрешава промяна в утвърдения от министъра на транспорта и съобщенията художествен проект на пощенската марка, както и всякакви художествени интерпретации с него.

(5) Пощенските марки с променлив тираж могат да бъдат използвани само за заплащане цената на пощенската услуга и за изработването на пощенските марки по чл. 31.

 (6) За пощенски марки с фиксиран тираж не се допуска отпечатване на допълнителни тиражи“.

**§ 7.** В чл. 11а се правят следните изменения и допълнения:

**1.** В ал. 1 думите „10 работни дни“ се заменят с „20 дни“.

**2.** В ал. 3 след думите „по ал. 1“ се добавя „и ал. 2“.

**3.** В ал. 4 думите „заповед на министъра на транспорта, информационните технологии и съобщенията“ се заменят с „утвърдени от министъра на транспорта и съобщенията вътрешни правила“.

**§ 8.** В чл. 15, ал. 1 думите „до 20 работни дни, а пощенските продукти в срок до 15 работни дни“ се заменят с „и пощенските продукти в срок до 30 дни”.

**§ 9.** Член 16 се отменя.

**§ 10.** В чл. 18, ал. 1 думите „тема, автор, вид, населено(и) място(а), пощенска(и) станция(и), дата и час на пускане в употреба, вид на използваната хартия, номинална стойност, тираж, срок за използване на специалния пощенски печат и други специфични данни“ се заменят с „дата и час на пускане в употреба, тема на изданието, вид на изданието, размер на марката/марките, вид на перфорация, техника на отпечатване, вид на хартията, номинална стойност на марката/марките, тираж на марката/марките, размер на листата и съдържанието на марките в тях, автор, пощенска(и) станция(и), населено(и) място/места, срок за използване на специалния пощенски печат и други специфични данни“.

**§ 11.** В чл. 27 след думите „на отпечатък“ се добавя „върху пощенска марка и/или специален знак за цена на пощенската услуга“.

**§ 12.** В чл. 28, ал. 2 думите „4 работни дни“ се заменят с „5 дни“.

**§ 13.** В § 1 от Допълнителната разпоредба се създават т. 13-15:

„13. Блок-лист“ е лист, преминаващ през полето, което огражда марките и винетките и съдържа определен брой еднакви или различни пощенски марки. Възможна е и комбинация с различен брой еднакви или различни винетки, или всички пощенски марки от една серия с гребеновидна или линейна перфорация, преминаваща през полето, което огражда марките и винетките. Полето е с размер, не по-голям от половината от съответния размер на марката и може да се използва за текстове и рисунки, поясняващи и допълващи темата на изданието. В полето е възможно да бъдат отпечатани и технически данни за изданието.

14. „Малък-лист/голям-лист“ е производствен термин, отнасящ се до технологичното отпечатване на изданието, съдържа в себе си една номинална стойност със или без винетка. Броят на репликираните номинални стойности може да бъде различен. Малкият лист/големият лист е с гребеновидна или линейна перфорация, преминаващи през полето, което огражда марките и винетките. Полето може да се използва единствено за нанасяне на техническите данни за изданието.

15. „Карнетка“ е илюстриран филателен продукт, представляващ малко картонче с предпазни корици, съдържащо в себе си блок-листа от определено издание с еднакви или различни по стойност пощенски марки. Илюстрациите в карнетката допълват темата на изданието.

**§ 14.** Навсякъде в наредбата думите „министърът на транспорта, информационните технологии и съобщенията“, „министъра на транспорта, информационните технологии и съобщенията“ и „Министерството на транспорта, информационните технологии и съобщенията“ се заменят съответно с „министърът на транспорта и съобщенията“, „министъра на транспорта и съобщенията“ и „Министерството на транспорта и съобщенията“.

**ЗАКЛЮЧИТЕЛНИ РАЗПОРЕДБИ**

**§ 15.** Наредбата влиза в сила един месец обнародването ѝ в „Държавен вестник“.